
Ilantad ang mga pambulag na gimik 
at buladas ni Aquino 


Pina buat mga buladas sa salita, mga git na napakalalaking kaso ng korapsyon at pagnana- 


lumang bulok na patakaran sa gawa: Ito ang na- kaw ng mga pinunong mandarambong nitong 

bubuong kombinasyon sa pamamalakad ng 
kaluluklok na bagong papet na reaksyunaryong 
pangulong Benigno Aquino III. í 

Sa pananalumpati niya sa bayan, ginaga- 
mit na istilo ng bagong luklok na presidente 
ang pagpapagwapo at paghahabol sa popu- 
laridad. Iniisip niya na sa gayong paraan ay 
magagawang katanggap-tanggap sa mama- 
mayan ang ipatutupad ng kanyang rehimen 
na mga patakaran, na sa kaibuturan ay walang 
pinagkaiba sa bulok, antinasyunal, kontra-ma- 
mamayan at malupit na mga patakaran ng rehi- 
meng Arroyo. 

Ito ang tumampok sa kauna-unahang talumpa- 
ti ni Aquino sa harap ng Kongreso. Pam- 
bobolang hungkag. Retorikang huwad. 

Sinentruhan sa SONA ni Aquino ang tema 
ng korapsyon. Subalit sa pagkakataong ito, 
pinuntirya lamang niya ang nakababa- 
bang mga burukrata at kinaligtaan ang pi- 
nakamalalaking mandarambong. Upang 
makuha ang palakpak ng ma- 
mamayang noo'y nagdurusa sa 
napakahahabang pila-balde, 
isiniwalat niya ang pagpapakasasa 
ng mga upisyal ng MWSS sa mga 
pribilehiyong kaakibat ng kanilang pwes- 
to. 

Wala sa kanyang paghahanay ang hi- 


huling halos isang dekada, sa pangunguna 
ni Gloria Arroyo. 

Ang pagbatikos sa korapsyon ng 
rehimeng Arroyo ang isa sa tinindigan 
ni Aquino noong eleksyon. Subalit 
inabot siya ng mahigit isang buwan 
bago pirmahan ang executive order 
para buuin ang tinagurian ni- 
yang Truth Commission. 
Ngayon pa lamang ay ma- 
rami nang kwestyon sa ka- 
hihinatnan nito lalo't ma- 
rami itong butas para maka- 
lusot at makapagmaniobra ang 
mga Arroyo at alipures nila. 

Hindi ito binigyan ni Aquino 
ng kapangyarihang mang-usig, bagay 
na ipinaubaya pa rin sa Office of the Om- 
budsman, na hahawakan pa rin ng 
kilalang loyalista ng mga Arroyo 
hanggang katapusan ng 2012. 
Itinaon doon ang itinakdang 
pagtatapos ng mga imbestiga- 
syon nito, kaya mahigit dala- 
wang taon din ang panahon ni 
Arroyo na gumawa ng lahat 
ng kailangang maniobrang 
ligal at pulitikal upang ma- 
kawala sa posibleng krimi- 

nal na pag-uusig. Ang komisyon ay 
di binigyan ng kapangyarihang 
mang-aresto at walang sapat na 
kakayahang obligahin ang mga 
saksi, at maging mga isinasakdal, 
na humarap sa mga pagdinig nito. 

Hindi sasaklawin ng imbestiga- 
syon ng komisyon ang mga kaso ng 
pandaraya sa eleksyong 2004 at 
2007 sa kabila ng napakarami nang 
ebidensya kaugnay nito. Masahol 
pa, hindi sasaklawin ang malala- 
king kaso ng mga ekstrahudisyal na 
pagpatay at iba pang mabibigat na 
krimen sa sangkatauhan. 

Sa ipinakikita ni Aquino na ka- 
walang-interes na imbestigahan 
ang mga pasista at teroristang kri- 
men ng nagdaang rehimen, nagi- 
ging hungkag ang mga bukambibig 
niya tungkol sa “pagtataguyod ng 
AFP sa karapatang-tao.” 

Kung ipipilit ni Aquino na ga- 
wing kondisyon sa usapang pang- 
kapayapaan ang makipagtigil-pu- 
tukan muna ang mga rebolusyonar- 
yong pwersa, lalabas na hungkag 
maging ang idineklara niyang ka- 
handang idaan sa usapan ang reso- 
lusyon ng armadong tunggalian. 
Ang kondisyong ito ay labag sa da- 
ting napagkasunduang proseso at 
hindi katanggap-tanggap sa mga 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


rebolusyonaryong pwersa. 

Para makapagpabida, inilantad 
ni Aquino ang ilang tampok na 
anomalya sa mga 
ahensya at korpora- 
syon sa ilalim ng 
nagdaang gubyer- 
no at ipinangakong 
lilinisin ang mga 
iyon. Ngunit gina- 
wa niya ang gayong 
paglalantad para 
lamang bigyang- 
matwid ang mga 
imperyalistang pa- 
takaran ng dena- 
syunalisasyon, pri- 
batisasyon, liberali- 
sasyon at deregula- 
syon, at ang ba- / 
lakin niyang 
ipatupad iyon 
nang higit sa 
mga nagdaang re- Y 
himen. Itinulak ni- 
ya ang adyendang “Private-Public 
Partnership” (o “Tambalang Priba- 
do-Pampubliko”), na sa esensya'y 
ibayong pribatisasyon ng higit 
pang mga serbisyo at mga pag-aa- 
ri ng gubyerno na maaaring paki- 
nabangan ng malalaking dayuhan 
at komprador na interes, kasabwat 

Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


a 


ang malalaking burukrata kapitalis- 
ta. 

Samantala, walang sinabi si 
Aquino sa kalagayan ng aping mga 
manggagawa, sa labis na kakula- 
ngan ng tinatanggap na minimum 
na sahod, at sa lalong lumalalang 
disempleyo, kahirapan at 
kagutuman. Sinabi niyang una sa 


kanyang plataporma ang paglilik- 


ha ng trabaho at manggaga- 
> ling lamang ito sa paglago ng 
industriya. Pero ang tangi ni- 
yang “solusyon” ay engganyuhin 
ang mga pribadong mamumu- 


syo. 
Wala man lamang na- 
sambit si Aquino tung- 
kol sa reporma sa lupa, 
| laluna sa usapin ng 
lt Hacienda Luisita. Na- 
Peed pakalaki ng kakulangan 
sa badyet, pero walang 
anumang balak na baguhin ang aw- 
tomatikong alokasyon ng hang- 
gang kalahati nito o mahigit pa sa 
pagbabayad-utang. Sa halip, sa 
mamamayan ito ipapapasan sa mga 
paraang tulad ng pagtataas ng si- 
ngil sa kuryente at pamasahe sa 
tren. Wala ring ipinahayag na bi- 
bigyan ng higit na prayoridad ng 
kanyang gubyerno ang edukasyon, 
kalusugan at iba pang serbisyong 
panlipunan. 

Sa naipakikitang pagsusunud- 
sunuran ni Aquino sa mga turo ng 
mga Amerikanong eksperto sa 
“counterinsurgency,” asahan natin 
na ang pamumuno niya sa mga da- 
rating na taon ay katatangian ng 
marami pang gimik at retorikang 
hungkag. Sa balangkas ng US Coun- 
terinsurgency Guide, ang gayong 
mga taktika ay may layuning pala- 
basing B“mapagkakatiwalaan at 
maaasahan ang naghaharing gu- 
byerno upang maakit ang mamama- 
yan mula sa mga pwersang nagsu- 
sulong ng rebolusyonaryong pag- 
babago. 

Hindi magtatagal ang bisa ng 
mga gimik ni Aquino sa harap ng 
papatinding krisis na kinakaharap 
ng mamamayan. Hindi matatabu- 
nan ng mga hungkag na retorika ni 
Aquino ang sigaw ng mamamayang 
kumakalam ang sikmura. Hindi sila 
mabubulag ng mga pasiklab ha- 
bang nakatambad ang dinaranas 
nilang malawakang pagsasamanta- 
la, kahirapan at kaapihan. 

Higit kailanman, dapat pangha- 
wakan ng mamamayan ang saligan 
nilang mga interes at puspusang 
ipaglaban ang mga ito sa pamama- 
gitan ng mga militanteng pakikiba- 
kang masa at pagrerebolu- 
syon. Dapat ipaglaban ng 
masang magsasaka sa bu- 
ong bansa ang tunay na reporma 
sa lupa. Dapat isulong ang pa- 
nawagan para sa pambansang in- 
dustriyalisasyon. Dapat magkaisa 
at ipaglaban ng masang anakpawis 


“Private-Public Partnership” 


ang pagtataas ng sahod, trabaho, 
pabahay at mga serbisyong panli- 
punan. Dapat sama-samang ipagla- 
ban ang makabayan, demokratiko 
at maka-mamamayang mga pataka- 
ran sa pulitika, sosyo-ekonomya, 
kultura at iba pang saligang usa- 
pin. Dapat pag-alabin sa buong 
bansa ang pakikibaka para sa pam- 
bansang kalayaan, demokrasya, 
katarungang panlipunan at tunay 
na kaunlaran. 


Ibayong pribatisasyon 


B” sa kanyang SONA, ibayong pribatisasyon ng mga serbisyo at 
pag-aaring pampubliko ang magiging laman ng programa ni Aquino. 
Tampok sa mga pinupuntirya niya ngayon ang National Food Authority 
(NFA), Metro Rail Transit (MRT), National Power Corporation (NAPOCOR) 


at lupa ng Philippine Navy. 
Ginamit niya ang mga anomal- 
ya at maling mga patakaran sa pag- 
papatakbo ng NFA para bigyang- 
matwid ang planong tuluyang bi- 
tiwan na ang responsibilidad dito 
ng gubyerno. Tinukoy niya ang so- 
bra-sobrang inangkat at nakaimbak 
na bigas sa mga bodega. Pero hin- 
di niya tinuligsa ang sabwatan sa 
likod nito ng mga pribadong ko- 
mersyante sa kartel ng bigas at ma- 
tataas na upisyal ng NFA. Sobra-so- 
bra ang prayoridad sa pag-aangkat 
ng bigas para lamang maisubasta 
kalaunan sa kartel ang labis na im- 
bak nito. Samantala, napakaliit na 
lamang ng natitirang pondong pan- 
subsidyo kaya limitado lamang ang 

nabibiling palay mula sa binabarat 
pang masang magsasaka. 

Ginagamit ngayon ni Aquino 
ang sobrang nakaimbak sa mga 
bodega ng NFA para bigyang-mat- 
wid ang mga panukalang lubusang 
tanggalin na ang suporta sa lokal 
na produksyon at subsidyo sa bi- 
gas, at gawing upisyal na ang 
pakikipagsabwatan sa kartel sa pa- 
mamagitan ng “Private-Public Part- 
nership” sa NFA tungo sa tuluyan 
nang pagbuwag nito. 

Ganito rin ang adyenda sa likod 
ng plano ngayon ni Aquino na ita- 
as ang pamasahe sa Metro Rail 
Transit (MRT) at Light Rail Transit 
(LRT). Sa kaso ng MRT, pinuna niya 


Sa harap ng malawakang pagki- 
los ng masa, ang mga pasiklab at 
gimik ni Aquino ay mapapawalang- 
saysay sa malao't madali at mabilis 
na lilitaw ang tunay na kulay ng 
kanyang gubyerno bilang tagapag- 
taguyod ng interes ng mga dayu- 
hang monopolyong kapitalista at 
lokal na malalaking panginoong 
maylupa, burgesyang komprador at 
burukratang kapitalista. 

Sa tuluy-tuloy na pagmumulat, 
pag-oorganisa at pakikibaka, ma- 
siglang lumalawak at lumalakas 

ang rebolusyonaryo at demokra- 
tikong kilusan ng mamama- 
yan sa buong bansa. Sa kani- 
lang mahabang kasaysayan, 
batid ng mamamayang Pili- 
pino na digmang bayan ang 
tangi nilang sandata para 
makamit ang tunay na 
pambansa at panlipu- 
nang paglaya. ABI 


ang di pagtataas ng pamasahe 
noong nakaraan na aniya'y dahilan 
sa kahirapan ng gubyerno na tupa- 
rin ang garantiyang ibinigay nito 
sa pribadong namuhunan na tutu- 
bo sa operasyon. Sa halip na repa- 
suhin ang kontratang nagbigay ng 
labis na pabor sa mga negosyante, 
plano ni Aquino na itaas na lang 
ang pamasahe para maging mas ka- 
akit-akit sa mga dayuhan at kom- 
prador na mamumuhunan. 
Pagtataas din ng singil sa kur- 
yente at pribatisasyon ang itinutu- 
lak na solusyon ni Aquino sa wa- 
lang katapusang pagkakalugi at 
pagkakautang ng NAPOCOR na 
umabot na sa mahigit P740 bilyon 
nitong 2009. Hindi niya sinasabi 
na kaya nalubog sa utang ang NA- 
POCOR ay dahil sa mga kasunduang 
lubusang pabor sa mga pribadong 
prodyuser ng kuryente. Kabilang 
dito ang sistemang “take-or-pay” 
kung saan binabayaran ang buong 
kapasidad ng mga prodyuser kahit 

di naman ito nakokonsumo at ang 
fuel-cost guarantee kung saan bina- 
bayaran ng NAPOCOR ang lahat ng 
gastos sa panggatong ng mga 
prodyuser. Bukod pa rito ang dam- 
buhalang pangungurakot na gina- 
gawa ng mga upisyal ng NAPOCOR. 
Binatikos ni Aquino ang labis 
na pagpapakasasa ng mga upisyal 
ng Metropolitan Waterworks and 
Sewerage System (MWSS) pero 
ginawa lang niya ito para 
bigyang-matwid ang pla- 
nong isapribado ito. Ito ang 
hinihingi kapwa ng Manila 
Water Company Inc. (MWCI) 
at Maynilad Water Services 
Inc. (MWSI), ang dalawang 
malalaking pangkat ng 
mga dayuhan at kompra- 
dor na negosyanteng 
kumukuha ng tubig sa 
MWSS para isuplay sa 
Metro Manila. Estratehikong 
target ng mga ito ang pribatisa- 


syon ng mga dam (La Mesa at An- 


gat). Kabilang sa gabinete ni Aqui- 
no ang mga upisyal ng mga nego- 
syanteng ito: sina Public Works 
Secretary Rogelio Singson mula sa 
MWSI at Energy Secretary Jose Al- 
mendras mula sa MWCI na kapwa 
ngayon masugid na nagtutulak ng 
higit na pribatisasyon ng MWSS. 
Hindi rin pinalagpas ni Aquino 
sa “Private-Public Partnership” ang 
malalawak na lupain 
ng Philippine Navy 


Kahandaan ng NDFP 
sa usapang pangkapayapaan, 


dapat tumbasan ng GRP 


11 anda na ba kayong maglaan ng kongkretong mungkahi, sa 
H kin na pawang batikos lamang?... Kayo po ba ay handa na 


rin (sa malawakang tigil-putukan)?... Mahirap magsimula 
ang usapan habang mayroon pang amoy ng pulbura sa hangin....” 


Ito ang mga hamong ibinato ni 
Pres. Benigno Aquino III sa Parti- 
do Komunista ng Pilipinas (PKP), 
Bagong Hukbong Bayan (BHB) at 
National Democratic Front of the 
Philippines (NDFP) sa kanyang 
unang State of the Nation Address 
noong Hulyo 26. 

Bilang tugon, inulit ng mga re- 
bolusyonaryong pwersa ang kahan- 
daang mabuksang muli ang mata- 
gal nang suspendidong pakikipag- 
usap pangkapayapaan sa reaksyu- 

naryong gubyerno. Ipinahayag ng 
negotiating panel ng NDFP na nag- 
hihintay lamang sila ng ipadada- 
lang panel ni Aquino sa The Ne- 
therlands o sa Norway, kung saan 
dati nang idinaraos ang usapan. 
Ipinaalala rin ng PKP at NDFP 
kay Aquino na mula pa noong 1992 
ay tinukoy na ang proseso at la- 
man ng usapang pangkapayapaan 
sa The Hague Joint Declaration. 
Ang sustantibong adyenda ng usa- 
pang pangkapayapaan, ayon sa 


sa Metro Manila. Nang matunugan 
ang pagkukumahog ni Aquino sa 
paghahanap ng malaking pondo 
para sa pagpapalakas ng AFP, nag- 
alok ang isang malaking negosyan- 
te ng planong upahan nang 100 ta- 
on ang naturang lupain para 
tayuan ng commercial center, katu- 
lad ng ginawa sa dating Fort Bo- 
nifacio. 

Umusad na ang pag-uusap at 
nag-alok na ng $100 milyong 
paunang pondo para sa “kabuti- 
hang loob” ang negosyante. Ibi- 
nubukas na rin ng Armed Forces 

of the Philippines (AFP) ang 
katulad ng “Private-Public 
Partnership” sa malalawak 
ding mga lupain ng Philip- 
pine Air Force at Phil- 
ippine Army. Bukod 
dito, marami pang 
mga lupain at pag- 
aari ng gubyerno ang 
binabalak na isapri- 
bado, ibenta o paupahan. ABI 


pagkakasunud-sunod ay 1) pagres- 
peto sa karapatang-tao at interna- 
syunal na makataong batas; 2) 
pagpapatupad ng mga repormang 
sosyo-ekonomiko; 3) pagpapairal 
ng mga repormang pulitikal at 
konstitusyunal; at 4) disposisyon 
ng mga pwersa at pagtatapos sa 
armadong labanan. 

Malinaw dito na ang tamang 
panahon ng pagtalakay sa tigil- 
putukan at disposisyon ng mga 
pwersa ay sa pagtatapos ng mga 
kasunduan hinggil sa mga repor- 
mang panlipunan, pang-ekonomya 
at pampulitika. Walang dapat ipa- 
taw na mga kondisyon ang alin- 
mang panig para sa pagdaraos ng 
usapan, katulad ng paggigiit ng 
matagalan at walang taning na ti- 
gil-putukan bago pa man pag- 
usapan at lutasin ang mga bata- 
yang usapin sa likod ng armadong 
tunggalian. 

Subalit tulad ng ginawa ng re- 

himeng Arroyo ay binabaligtad 
ng rehimeng Aquino ang was- 
tong proseso ng usapang pang- 
kapayapaan. Ito ngayon ang pa- 
ulit-ulit na tema ng mga taga- 
pagsalita at alipures ni Aquino. 
Gustong unahin ang tigil-putu- 
kan bago ang anupamang pagta- 
lakay sa mga natukoy na sali- 
gang usapin. 

Kung talagang interesado si 
Aquino na magkaroon ng tigil- 
putukan sa lalong madaling pa- 
nahon, kailangan lamang niyang 
pag-aralan at pirmahan ang 
Concise Agreement to End Civil 
War and Achieve Just Peace na 
ipinanukala ng NDFP National 
Council noong 2005. Nilalaman 
nito ang mga prinsipyo at pata- 
karang magtataguyod sa pam- 
bansang kasarinlan at demokra- 
sya at komun na mga pagsisikap 
na resolbahin ang mga saligang 
problemang sosyo-ekonomiko at 
pampulitikang matagal nang 
pinapasan ng mamamayang Pili- 
pino. Limang taon nang nakaha- 
pag ang gayong kongkretong pa- 
nukala. 

Pero ano na ang naging tu- 
gon ng GRP sa kahandaan ng 
NDFP at sa mga kongkretong pa- 
nukalang inihapag na nito? Ni 
wala pa ngang naitatalaga ang 
rehimeng Aquino na pinuno at 
myembro ng panel ng GRP na ha- 
harap sa NDFP. 

Masama pa'y paglapastangan 
sa totoong prosesong pangka- 
payapaan ang pahayag ni De- 
fense Secretary Voltaire Gazmin 
na mas magdiriin ang gubyerno 
sa pakikipag-usap pangkapaya- 


paan sa antas lokal. Itong 
pakanang “lokal na usapang 
pangkapayapaan” ay lumang 


tugtuging matagal nang napabu- 
laanan bilang peke, walang kahi- 
hinatnan at sa katunaya'y walang 
iba kundi pakikipag-usap lamang 
ng reaksyunaryong gubyerno sa 
sarili nito. [AB] 

Mga kilos-protesta, inilunsad 
sa unang SONA ni Aquino 


ng mundo ang mamamayan sa kauna-unahang State of the Nation 


INET ng kilos-protesta sa buong Pilipinas at sa iba pang panig 


Address (SONA) ni Benigno Aquino III noong Hulyo 26. 


Sa Metro Manila, umabot sa 
10,000 ang nakiisa sa protesta sa 
pangunguna ng Bagong Alyansang 
Makabayan (BAYAN) at mga alya- 
dong organisasyon nito. Nagsimula 
ang kanilang pagkilos bandang 
alas-8 ng umaga sa tapat ng Ever 
Gotesco Mall sa Commonwealth 
Avenue sa Quezon City. Bitbit nila 
ang isang effigy ni Aquino na isang 
madyikero. Pahiwatig nito ang ta- 
nong ng mamamayan kung katoto- 
hanan ba o ilusyon lamang ang 
kanyang mga pangako. Nakiisa rin 
sa pagkilos ang mga progresibong 
organisasyon sa Southern Tagalog 
at Central Luzon na ilang linggo 
nang naglulunsad ng kampo-pro- 
testa sa Kamaynilaan. 

Ayon kay Renato Reyes, pang- 
kalahatang kalihim ng BAYAN, ang 
tema ng kanilang protesta ay “Ka- 
rapatan, Katarungan, Kabuhayan at 
Kalayaan” at may walong adyenda 
na panawagan kay Aquino. Una na 
rito ang pagsasampa ng mga kaso 
laban kay Gloria Macapagal-Arroyo, 
pagpapatigil sa kanya na lumabas 
ng bansa, pagbabawal ng paggamit 
sa kanyang mga asset at bank ac- 
count pati ng kanyang mga alipures 
na nangurakot sa bayan. Ikala- 
wa, hiling din nila ang hustisya 
para sa mga biktima ng pagla- 
bag sa karapatang-tao. 
Ikatlo, ipatupad ang tu- 
nay na reporma sa lupa. 
Ikaapat, itaas ang sahod 
ng mga manggagawa. 
Ikalima, itigil ang 
pampulitikang pa- 
mamaslang sa mga 
aktibista at mama- [Xx 
mahayag. Ika-f 
anim, ibasura ang 


NEW? 

mga tratado tulad ng Visiting 
Forces Agreement (VFA) at Japan- 
Philippines Economic Partnership 
Agreement (JPEPA). Ikapito, itaas 
ang badyet para sa mga batayang 
serbisyo tulad ng edukasyon, paba- 
hay at kalusugan. At ikawalo, mu- 
ling buhayin ang usapang pangka- 
payapaan sa pagitan ng Govern- 
ment of the Republic of the Philip- 
pines at National Democratic Front. 

Ang mga progresibong partido 
naman na dumalo sa SONA ni Aqui- 
no ay nagpakita ng kanilang pana- 
wagan sa iba't ibang kasuotan. Si 
Rep. Teodoro “Teddy” Casifio ng 
Bayan Muna ay nagsuot ng barong 
Tagalog na may nakatatak na “Stop 
the Killings”. Si Rep. Rafael “Ka Pa- 
eng” Mariano ng Anakpawis ay 
nagsuot naman ng salakot na may 
nakalagay na “tunay na reporma sa 
lupa”. Si Kabataan Party Rep. Ray- 
mond “Mong” Palatino ay may ba- 
labal na nakasulat ang mga kata- 
gang “Itigil ang pagtaas ng matri- 
kula”. Si ACT Teachers Rep. Antonio 
Tinio ay may pin na may nakalagay 
na “Itaas ang 
sahod ng 
mga mang- 


gagawa at guro.” Sina Gabriela 
Rep. Luzviminda Ilagan at Rep. 
Emerenciana “Emmi” de Jesus na- 
man ay may hawak na pamaypay na 
may nakasulat na “Kapayapaan sa 
Mindanao, ibasura ang VFA” at “Iti- 
gil ang pagtaas ng mga bilihin” at 
“Karapatan sa pabahay”. 

Nagkaroon din ng mga pagkilos 
sa iba pang dako ng bansa at sa 
ibayong dagat. 

Sa Davao City. Nagmartsa ang 
mga progresibong organisasyon 
mula Centennial Park hanggang 
Freedom Park sa Roxas Avenue ng 
syudad. Hiniling nila ang kataru- 
ngan para sa mga biktima ng Ma- 
guindanao Massacre at para kay 
Gregan Cardefio na pinatay ng mga 
tropang militar ng US sa bansa. 
Pinanawagan din nila na itigil ang 
Oplan Bantay Laya. 

Sa Bacolod (City. Nagrali ang 
mga aktibista sa Bacolod City 
Fountain of Justice. Nanawagan si- 
la na ibasura ang Comprehensive 
Agrarian Reform Program with Ex- 
tension and Reform (CARPER) at ti- 
yakin ang kasiguraduhan sa traba- 
ho ng mamamayan. 

Sa Cebu City. Pinamunuan ng 
BAYAN-Central Visayas at Alyansa 
sa mga Mamumuo sa Sugbo-Kilu- 
sang Mayo Uno (AMA-SUGBO0-KMU) 
ang protesta. Nagmartsa sila mula 
Fuente Osmefa hanggang Colon 
Street. Nanawagan sila na itaas 
ang sahod ng mga manggagawa at 
ibasura ang mga batas na pabor sa 
mga kapitalista. 

Sa Baguio (City. Isang public 
viewing naman ng SONA ang na- 
ganap sa Malcom Square. Anang 
Cordillera Peoples Alliance (CPA), 
dapat naglabas din ng kautusan si 
Aquino laban sa mga mandaram- 
bong ng kalikasan sa lugar ng mga 
pambansang minorya. 

Sa Panay. Naglunsad ng kilos- 
protesta ang Bayan Muna-Capiz sa 
Roxas City Public Plaza. Sa Kalibo, 
Aklan ay nagtipon ang mga aktibis- 
ta at naglunsad ng sariling State of 

the People's Address (S0- 
PA). Pangunahing adyen- 
da nila ang paghingi ng 
katarungan sa pagpatay 
kay Fernando Baldomero. 
Sa Iloilo City, pinamunu- 
an ng BAYAN-Panay ang 
martsa sa mga panguna- 
hing lansangan ng syu- 
dad at nagtapos ito sa 
isang rali sa kapitolyo ng 
prubinsya. Umabot sa 
2,000 ang kabataan at 
estudyanteng sumali sa 
raling kontra-SONA. Igi- 
niit nila sa gubyernong 
Aquino na bigyan ng malaking bad- 
yet ang sektor ng edukasyon. 

Sa Cagayan De Oro. Nagrali sa 
Divisoria ng Cagayan de Oro City 
ang mga aktibista. Ayon sa BAYAN- 
Cagayan de Oro, walang pangmata- 
galang solusyon sa krisis sa eko- 
nomya si Aquino. Kagaya rin siya ni 
Arroyo na walang kongkretong hak- 
bangin para lutasin ang kahirapan 
sa bansa. 

Sa USA. Naglunsad ng saba- 
yang protesta sa San Francisco, Los 
Angeles, Seattle at New York sa pa- 
ngunguna ng BAYAN-USA. Ayon sa 
mga aktibista, kulang ang talum- 
pati ni Aquino lalo na at marami 
ang nangingibang-bansa dahil wa- 
lang kongkretong programa sa usa- 
pin ng reporma sa lupa, trabaho, 
pambansang industriyalisasyon at 
pagpaparusa kay Arroyo. Magiging 
mapagbantay din sila kay Aquino 
sa mga pangako niya sa mamama- 
yan. 

Sa The Netherlands. Isang ma- 
kulay na protesta ang inilunsad sa 
Amsterdam ng mga aktibistang na- 
kamaskara at nakapayong. Pinaala- 
lahanan nila si Aquino sa mga ka- 
hilingan ng mamamayan. Isa na ri- 
to ang pangako niyang pamamaha- 
gi ng lupain sa Hacienda Luisita. 

Sa Saudi Arabia. Sinabi naman 
ng mga migrante sa Al-Khobar, pru- 
binsya sa silangang Saudi Arabia 
na nakukulangan sila sa talumpati 


ni Aquino. Walang 
platapormang ini- 
hapag para sa mga 
OFW, lalo na't ma- 
rami sa mga ito ay 
biktima ng human 
trafficking, nasa 
kulungan o nasa 
death row. Puro 
pagsisiwalat la- 
mang ng korap- 
syon ang ginawa 
ni Aquino ngunit 
kulang sa hakba- 
ngin kung paano 
parurusahan si Ar- 


royo. 

Sa Canada. Isang porum naman 
ang inilunsad ng Migrante-Ontario 
noong Hulyo 24 sa Ontario Insti- 
tute for Studies in Education. Tina- 
lakay sa porum ang kalagayan ng 


karapatang-tao, disempleyo at 
ekonomya at nagbigay-suporta rin 
sila sa Morong 43 sa pamamagitan 
ng pagpapalitaw ng pondo para sa 
kanila. 

Sa Japan. Nanawagan ang 15 
organisasyon ng mga Pilipino sa 
Japan sa pangunguna ng Migrante- 
Japan na magbigay ng kongkretong 
plano si Aquino para sa walong 
milyong OFW sa unang 100 araw ng 
kanyang panunungkulan. Hiniling 
din nila na tanggalin ang ilang 
mga upisyal ng konsulada at emba- 
hada sa Japan dahil sa kanilang ka- 
pabayaan at pagtangging makinig 
sa hinaing ng mga OFW. 

Sa Hongkong. Nagtipon ang 
140 lider ng iba't ibang organisa- 
syon upang ihapag ang adyenda 
ng mga Overseas Filipino Workers 
sa Hongkong. Pinangunahan ng 
United Filipinos Migrante in Hong- 
kong (UNIFIL-Migrante-HK) ang 
kanilang hinaing tulad ng pagpa- 
pababa ng bayad sa pagkuha ng e- 
passport, pagbasura sa mga dag- 
dag na bayarin sa pagkuha ng em- 
ployment certificate, pagbibigay 
ng serbisyong medikal at ligal sa 
mga OFW at iba pa. [AB] 

Kapamilya ng mga biktima 
ng pamamaslang, dismayado sa SONA 


atulad ng mga ina, ama, anak, asawa at iba pang kaanak ng mga bik- 

tima ng pamamaslang at iba pang paglabag sa karapatang-tao ng es- 
tado, lubhang dismayado sa State of the Nation Address ni Pres. Benig- 
no Aquino III si Dr. William “Chandu” Claver. Sa isang bukas na liham, si- 
nabi niyang ikinalulungkot niyang iilang kataga lamang ang binanggit ni 
Aquino tungkol sa pagbibigay-hustisya sa mga biktima at pagparusa sa 
mga pasimuno at tagapagpatupad ng Oplan Bantay Laya, kung saan na- 
papailalim ang patakarang pagpatay at pagdukot sa mga aktibista at iba 


pang binabasagang kaaway ng estado. 


Noong Hulyo 31, 2006, ang pa- 
milya ni Claver ay inambus ng mga 
ahente ng estado sa prubinsya ng 
Kalinga. Bunga nito, napatay ang 
kanyang asawang si Alice. Dahil sa 
nagpapatuloy na pagbabanta sa 
buhay ng natitira pa niyang pami- 
lya, napilitan siyang humingi ng 
political asylum sa Canada. 

Isa si Claver sa masugid na su- 
mubaybay sa talumpati ni Aquino. 
Ngunit nabigo siya dahil walang 


binanggit si Aquino tungkol 
sa pagtigil ng Oplan Bantay 
Laya na nagresulta na sa 
mahigit 1,000 madugong mga 
pagpatay at mahigit 200 pagdu- 
kot. 

Binatikos ni Claver ang di 
paglalabas ni Aquino III ng 
positibong pahayag tungkol 
sa kalagayan ng mga dete- 
nidong pulitikal, laluna ang 
Morong 43, na mga manggagawang 


Kalihim ng DPWH, sangkot 
sa maanomalyang kontrata 


S: kabila ng sinasabi ni Pres. Benigno Aquino III na lalabanan niya 
ang korapsyon at anomalya sa gubyerno, kinatigan niya ang isang 
myembro ng kanyang gabinete na gumawa ng maruming maniobra sa la- 
yong makopo ang isang maanomalyang kontrata. 


Ang naturang upisyal ng gu- 
byerno na kaliwa't kanan ang ina- 
aning batikos ay si Rogelio Sing- 
son na noo'y presidente ng Mayni- 
lad Water Services Inc. at ngayo'y 
kalihim na ng Department of Pub- 
lic Works and Highways (DPWH). 
Noong pinuno pa siya ng Mayni- 
lad, si Singson ay nakipagsab- 
watan sa noo'y tagapangulo ng 
Philippine Amusement and Gaming 
Corp. (PAGCOR) na si Efraim Genu- 
ino para malagdaan ang isang kon- 
trata para sa suplay ng tubig sa 
isang malaking proyekto ng PAG- 
COR. 

Ang proyekto ng PAGCOR ay su- 
masaklaw sa 3,877-metro kwadra- 

dong Bagong Nayong Pilipino En- 
tertainment City sa Parañaque. Mi- 
namadali sana nina Singson at Ge- 
nuino na mapirmahan ito noong 
Hunyo bago umalis si Genuino sa 
PAGCOR, dahil nag-aalala silang 
baka hindi ito palulusutin ng ba- 
gong pamunuan ng PAGCOR. Nagpi- 
pilit din noon si Singson na ha- 
wakan nang sabay ang DPWH at 
Metropolitan Waterworks and Se- 
werage System (MWSS) na siyang 
nangangasiwa sa gayong mga kon- 
trata. Ito ay hindi lamang para ma- 
tiyak niyang maaaprubahan ang 
kontrata sa Entertainment City ng 
PAGCOR, kundi para masamantala 
pa ang pusisyon para sa kapakanan 


pangkalusugan kagaya niya. Nag- 
pahiwatig si Claver na isang posib- 
leng dahilan kung bakit hindi ito 
nabanggit ni Aquino ay dahil takot 
siya sa militar. 

Nanawagan si Claver na ihinto 
ang mga pampulitikang pamamas- 
lang, ibasura ang Oplan Bantay La- 
ya at seryosong imbestigahan at 
aktibong kasuhan ang mga kriminal 
na elemento ng militar at ang kani- 
lang mga tagapagkanlong sa naka- 
raang administrasyon man o 
sa kasalukuyan. 

Iginiit ni Claver na 
patuloy na dadanak 
ang dugo habang 

nakikita ng mga 

armadong ahente 
ng estado na 
tahimik na sina- 
sang-ayunan ng kani- 
lang mga lider ang kani- 
lang karumal-dumal na 
mga krimen. ABI 


niya at ng inaalagaan pa rin 
niyang Maynilad. 

Hindi inaprubahan ng bagong 
board ng MWSS ang kontrata sa En- 
tertainment City dahil hindi ito du- 
maan sa public bidding. Dagdag 
pa'y itinutulak din ni Singson ang 
maanomalyang paghingi ng Mayni- 
lad sa PAGCOR ng karapatang mag- 
opereyt dito nang walang binaba- 
yarang concession fee. 

Ayon sa MWSS, dapat magkaro- 
on muna ng kaukulang public bid- 
ding para sa bagong prangkisang 
lugar upang makakuha ang gubyer- 
no ng kontratang papabor dito. Sa 
tinatayang konsumo na 10 milyong 
litro bawat araw ng Entertainment 
City at sa minimum na halaga ng 
concession fee na P1 kada litro ba- 
wat araw, sa isang taon ay kikita 
sana ang gubyerno ng P3.65 bil- 
yon. Ito ngayon ang mawawala sa 
kabang-bayan kung hahayaang 
maipatupad ang midnight deal sa 
pagitan nina Singson at Genuino.® 

PANANALANTA NG PASISTANG ESTADO 


Walang paglubay na mga 
pampulitikang pamamaslang 


11 na ang mga aktibista at kagawad ng midya na biktima ng pa- 


Ha pa man nakakaisang buwan sa poder si Benigno Aquino III ay 


mamaslang. Pinakahuling mga biktima ang apat na aktibistang pi- 
natay nitong Hulyo 19 at 24. Isa ring tagabaryo ang basta na lamang di- 
nampot at isang dating lider-magsasaka ang iligal na inaresto at tinor- 
tyur ng militar, ayon sa mga ulat na nakalap ng Ang Bayan. 


Hulyo 24. Dinampot ng militar 
si Jovito Manzon, 50 taong gulang 
at residente ng Barangay Caldong, 
Sampaloc, Quezon. Pinaghihinala- 
an si Manzon na tagasuporta uma- 
no ng Bagong Hukbong Bayan 
(BHB). Siya ay nakakulong ngayon 
sa himpilan ng 1st IB sa bayan ng 
Cavinti, Laguna. 

Kinabukasan, nagsona ang mi- 
litar sa nasabing barangay. Hinaras 
ng mga sundalong lango pa sa alak 
ang limang kababaihan. Pinagbi- 
bintangan din ang mga biktima na 
tagasuporta ng BHB. 

Hulyo 24. Pinagbabaril ng dala- 
wang armadong lalaki si Joel Reza- 
ga, 45, kasapi ng National Federa- 
tion of Sugar Workers, sa Sityo Bina- 
buno, Barangay Malasibog, Escalan- 
te City, Negros Occidental. Papunta 
siya sa Mt. Carmel College para du- 
malo sa isang pulong nang siya ay 
barilin. Nakuha ang mga basyo ng 
balang 9 mm at kalibre .45 malapit 
sa bangkay ni Rezaga. 

Hulyo 22. Inaresto si Dario To- 
mada ng limang ahente ng militar 
bandang alas-11 ng gabi sa Biñan, 
Laguna habang nagtatrabaho bi- 
lang parking attendant sa isang 
restawran. Dinakip siya batay sa 15 
kaso ng pagpatay na nangyari noon 
pang 1984 sa Inopacan, Leyte. 

Si Tomada ay dating tagapa- 
ngulo ng Samahan han Gudti nga 
Parag-uma ha Sinirangan Bisayas 
(SAGUPA). Umalis siya sa kanilang 
barangay sa Tagaytay, Kananga, 

Leyte at pumunta sa Maynila noong 
Setyembre 2006 upang makaiwas 
sa pagbabanta ng mga sundalo ng 
8th ID na noon ay nasa ilalim ni 
Maj. Gen. Jovito Palparan. Kung 
anu-ano ang kanyang napasukang 
trabaho para lamang masuportahan 
ang naiwang asawa na si Amelita 
at apat nilang mga anak sa Leyte. 

Pinosasan, piniringan at dinala 
si Tomada ng mga ahente ng mili- 
tar sa Camp Aguinaldo bandang 
alas-12 ng hatinggabi. Ininteroga 
siya sa loob ng 30 minuto at ilang 
beses siyang sinampal. Kinabuka- 
san, halos buong araw siyang inin- 
teroga. Hindi siya pinakain. Ha- 
bang pinahihirapan, inaalok siya 
ng pera kapalit ang mga imporma- 
syong magtuturo sa isang indibid- 
wal na nakabase umano sa Luzon. 

Ayon sa KARAPATAN, ang mga 
kasong kinakaharap ni Tomada ay 
kaugnay ng mga gawa-gawang ka- 
song isinampa laban kina Prof. Jose 
Maria Sison, Bayan Muna Rep. Satur 
Ocampo, Randall Echanis at iba pa. 

Hulyo 19. Tatlong kasapi ng 
Katribu, isang grupo sa party-list 
ng pambansang minorya ang pina- 
tay sa Rodriguez, Rizal, ayon sa 
KARAPATAN-Timog Katagalugan. 
Kinilala ang mga biktima ng pama- 
maslang na sina Galvan Navarte, 
Demilita Largo at Benita San Jose. 

Nakasakay sa isang motorsiklo 
ang tatlong biktima nang sila ay 
paputukan ng hindi pa nakikilalang 
mga salarin. ABI 


3 kabataan, sapilitang 
nirekrut ng AFP 


TATLONG menor de edad na 
pawang 17 taong gulang ang 
dinakip at sapilitang pinala- 
hok ng 39th Infantry Battali- 
on ng 10th Infantry Division 
sa maruming digma nito laban 
sa rebolusyonaryong kilusan 
sa Far South Mindanao Region 
(FSMR). Sina “Donna,” “Jerry” 
at “Boy” (hindi tunay na mga 
pangalan,) ay hinuli ng natu- 
rang yunit ng militar para 
magpanggap na mga “batang 
sundalo” ng Bagong Hukbong 
Bayan (BHB) sa midya at sa 
publiko. Si “Boy,” 17 anyos, 
mula sa Tagaytay, Magsaysay, 
Davao del Sur ay sinanay ng 
militar para pasukin ang isang 
yunit ng BHB at magnakaw ng 
armas. Ganito rin sana ang 
ipinagagawa kay “Jerry,” 17 
anyos din, na nanirahan sa 
Malawanit, Magsaysay. Duma- 
nas si “Jerry” ng tortyur dahil 
tumanggi siyang magpagamit 
bago makatakas. Ganito rin 
ang nangyari kay “Donna,” 
mula sa Dungan Pekong, Ma- 
tanao, Davao del Sur. Ipini- 
prisinta siya ngayon bilang 
“batang mandirigma” sa mid- 
ya 


Ipinababatid ng Valentin 
Palamine Command ng BHB- 
FSMR na hindi kailanman na- 


ging bahagi ng BHB-FSMR 
ang tatlong kabataan bilang 
mga mandirigma o anupa- 
mang kapasidad. Ang tatlo ay 
simpleng mga kabataan mula 
sa baryo na biniktima ng mga 
sundalo at pinalalabas nga- 
yon na pinagsamantalahan ng 
rebolusyonaryong kilusan. [E 

Makataong pagtrato 
sa mag-ina, naigiit 


hukuman ang pagsasama nina Carina Oliveros at ng kanyang anak 


Mer? na naigiit ng Free the 43 Health Workers Alliance sa 


na sanggol na lalaki. Noong Agosto 6, iniutos ng bagong upong 
Justice Secretary Leila de Lima na iatras ng prosekusyon ang pagtutol sa 
petisyon ng mag-ina at kanilang mga tagasuporta. Nanganak si Oliveros 
noong Hulyo 22 sa pamamagitan ng caesarian operation. 


Ilang araw pa lamang matapos 
ito, naglabas ng kautusan ang Bu- 
reau of Jail Management and 
Penology (BJMP) na iwan na ni 
Oliveros ang kanyang anak dahil 
ibabalik na siya sa piitan. Kaagad 
na iginiit ng Free the 43 Health 
Workers Alliance na dapat bigyan 
ng panahong maglagi sa isang pa- 
borableng lugar si Oliveros para 
mapabilis ang pagbawi ng kanyang 
kalusugan. 

Ayon kay Dr. Julie Caguiat, 


tagapagsalita ng Free the 43 
Health Workers Alliance, ang 
pagsasama ng ina at sanggol ay 
kabilang sa reproductive rights ng 
lahat ng kababaihan, kabilang si 
Oliveros. Ipinaalala ng nasabing 
organisasyon na ang gubyerno ng 
Pilipinas ay isa sa mga lumagda 
noong dekada 1980 sa Convention 
on the Elimination of Discrimina- 
tion Against Women, isang tratado 
na nagtatanggol sa mga karapatan 
ng kababaihan. 


Pagpaslang sa mga sugatang 
mandirigma, kinundena 


T mandirigmang hors de 
combat o wala nang kakaya- 
hang lumaban ang pinaslang ng 
mga pwersa ng pulis at militar sa 
dalawang magkahiwalay na insi- 
dente sa Mindoro noong nakara- 
ang buwan. 

Pinatay noong Hunyo 24 ng 


mga elemento ng PNP si Ka Fernan- 
do Pamorada, kilala bilang Ka Tsa- 
koy at Ka Rokke, matapos siya ma- 
huli sa isang sagupaan sa Barangay 


Orconoma, Bongabong, Oriental 
Mindoro. Ibinalita mismo ng PNP 
sa midya na sugatan si Ka Rokke 
nang mahuli ito. Ngunit kinabuka- 
san, bigla na lamang inianunsyo ng 
PNP na napatay siya sa sagupaan 
at ang kanyang bangkay ay naka- 

burol na sa bayan ng Bongabong. 

Noong Hunyo 24 din, nahuli 
ng mga elemento ng 4th IB, 411 
PMG at mga ahente ng Military In- 
telligence Group (MIG) sa Oriental 
Mindoro ang dalawang mandirig- 
mang sina Christopher “Ka Olip” 
Barrientos at Ulyses “Ka Mike” 
Gallario sa isang tsekpoynt sa 
Poblacion, Roxas, Oriental Mindo- 
ro. Ayon sa mga nakasaksi, naka- 
sakay sa isang motorsiklo ang da- 
lawang mandirigma nang harangin 
sila ng isang kotse at motorsiklo 
at paputukan sila. Nasugatan si 
Ka Mike. Nakalayo si Ka Olip pero 
sinundan siya hanggang Barangay 
Cantil, binangga ng sasakyan ng 
mga elemento ng AFP at nahuli 


Z 


Kinikilala ng batas ang karapa- 
tan ni Oliveros na alagaan ang 
kanyang sanggol at iligal na ihiwa- 
lay sila sa isa't isa. Imoral at dag- 
dag na inhustisya kung pagpupu- 
militan ng BJMP na ipatupad ang 
kanilang patakarang paghiwalayin 
ang mag-ina, sabi ni Dr. Caguiat. 

Nagbarikada noong Agosto 3 
ang mga progresibong organisa- 
syon sa tapat ng Philippine General 
Hospital upang pigilan ang paglili- 
pat sa mag-inang Oliveros. ABI 


nang buhay noon ding hapong 
iyon. 

Marami ang nakakitang pare- 
hong sugatan ngunit buhay na 
nahuli ang dalawang mandirigma 
nang dalhin at itago sila ng mga 
ahente ng Philippine Army at 
PNP sa kanilang mga kampo at 
safehouse. Itinanggi ng MIG na 
hawak nila ang dalawa nang 
hanapin na sila ng kanilang mga 
pamilya. Noong hapon ng Hunyo 
27, pinalabas ng militar na na- 
patay sila sa isang engkwentro 
sa Km. 11, Barangay Panaytayan, 
Mansalay, Oriental Mindoro. Ma- 
raming tama sa ulo at katawan 
at halos di na sila makilala ng 
kanilang mga kapamilya. 

Mahigpit na ipinagbabawal 
ng mga internasyunal na alitun- 
tunin sa digma ang pagpatay sa 
mga kalabang hors de combat. [EB 


Mk MATATAGUMPAY NA OPENSIBA NG BHB 


10 sundalo, napatay sa mga | [815 288108 elemento ang na. 
aksyong militar ng BHB 


mga nasugatan sa labanang tuma- 
D bababa sa sampung elemento ng kaaway ang napatay at tatlo ang operasyong sundalo at PPMG sa 


gal nang 15 minuto. Dahil sa atake, 
nasugatan sa serye ng mga labanan sa pagitan ng Bagong Hukbong sonang gerilya at inalis ang maliit 


napilitang umatras ang mga nag- 
Bayan (BHB) at militar mula Hulyo 20 hanggang Hulyo 28. Tatlong 


malalakas na armas ang nasamsam sa mga labanang ito. 


Hulyo 28. Katanghaliang tapat 
nang salubungin ng mga putok mu- 
la sa mga Pulang gerilya ang 
sasakyang may lulan ng mga ele- 
mento ng PNP Public Safety Ma- 
nagement Battalion sa Barangay 
Calpi Miyaga, Uson, Masbate. Ga- 
ling sa bayan ng Armenia ang 
sasakyan at papunta sa Uson. Tu- 
magal nang 10 minuto ang palitan 


ng putok. Napahinto ang sasakyan 
dahil tinuunan ng putok ng mga 
gerilya ang harapan niyon. 

Ayon sa Bombo Radyo, apat na 
pulis na napatay sa naturang 
pananambang. 

Hulyo 26. Binulabog ng mga 
putok mula sa BHB ang kampo ng 
507th Police Provincial Mobile 
Group (PPMG) sa Cataingan, Mas- 

Mga kasinungalingan ng 5th ID, sinagot 
poer ni Ani Ka Magno Udyaw, tagpagsalita ng Leonardo Pac- 
si Command ng Bagong Hukbong Bayan (BHB) sa Mountain 
Province ang mga kasinungalingan ng 5th Infantry Division ng Philip- 
pine Army (5th ID) sa rehiyon ng Cordillera. 

Ayon kay Ka Magno, hindi totoo ang paratang na hinubaran, pinag- 
nakawan at binastos ng BHB ang mga bangkay ng pitong sundalo ng 
52nd Division Reconnaissance Company (DRC) makaraang tambangan 
ang mga ito sa Samoki, Bontoc noong Hulyo 5. Ang sinamsam lamang 
ng BHB ay ang mga armas at iba pang kagamitang militar. Patungo 
ang mga sundalo sa Bontoc para makipagpulong sa pulis at lokal na 
gubyerno hinggil sa counterinsurgency program ng gubyerno at hindi 
para sa isang misyong medikal tulad nang sinabi ng DRC. 


Panggigipit, sapilitang pagpatrabaho sa WSamar 

Cut nitong Marso, nakararanas ng panggigipit at sapilitang pag- 

patrabaho sa ilalim ng 34th IB ang mamamayan sa mga bayan ng 
Motiong, Jiabong at San Jose de Buan sa Western Samar. Galit ang mga 
upisyal at tanod ng barangay sa pilit na pagpapadalo sa kanila sa mga 
pulong ng militar kung saan inuutusan silang kumbinsihin ang mga ka- 
mag-anak ng hinihinalaang mga kasapi ng BHB na pasukuin ang mga 
ito. Inuudyok din sila na lasunin ang mga Pulang mandirigma na puma- 
pasok sa baryo. Ginigipit silang makipagtulungan sa pagtatayo ng 
kanilang barangay security system. 

Binabantaan din sila laban sa akusasyong ibinibigay ang inter- 
nal revenue allotment ng barangay sa BHB. Samantala, umaalma ang 
mga magsasaka ng Motiong at San Jose de Buan dahil sa sapilitang 
pagpatrabaho sa kanila ng militar sa paghahakot ng kahoy para ga- 
wing bakod ng kampo ng militar. ABI 


na detatsment nito sa Barangay 
Paguihaman, Uson, Masbate. 

Hulyo 23. Dalawang sundalo 
ang napatay at isa ang nasugatan 
sa magkasunod na labanang na- 
ganap sa Sityo Buloy, Barangay 
Decoliat, Maria Aurora, Aurora. 

Ang unang engkwentro ay na- 
ganap bandang alas-12 ng tangha- 
li nang magpanagpo ang isang yu- 
nit ng BHB sa ilalim ng Domingo 
Erlano Command-Aurora at ang 
nag-ooperasyong tropa ng 48th IB. 

Ang ikalawang labanan ay nag- 
simula naman dakong alas-3 hang- 
gang alas-4 ng hapon. Mahusay na 
hinawakan ng yunit ng BHB ang 
inisyatiba sa buong labanan, at di- 
to nagtamo ng mga pinsala ang na- 
sorpresang kaaway. 

Pilit na inilingid ng militar ang 
naganap na mga labanan. Itinata- 
go rin nila sa publiko ang kanilang 
mga kaswalti kahit kitang-kita na- 
man ng mga taga-Sityo Buloy ang 
mga tinamaang sundalo. 

Hulyo 20. Tinambangan ng 
mga gerilya ng Armando Dumandan 
Command ng BHB ang nagpapa- 
trulyang mga tropa ng 72nd IB sa 
Barangay El Salvador, New Corella, 
Davao del Norte. Nasamsam ng mga 
gerilya ang isang M16, isang M14 
at isang Garand. Dalawang elemen- 
to ng CAFGU ang napatay at dalawa 
rin ang nasugatan, kabilang ang 
kumander ng detatsment sa natu- 
rang barangay. Walang tinamong 
pinsala ang mga gerilya. 

Sumuko ang sugatang kuman- 
der ng detatsment at agad naman 
siyang binigyan ng paunang lunas 
ng mga medik ng BHB. ABI 

SA IBAYONG DAGAT KP 
Pagkatalo at mga krimen 
ng US sa Iraq at Afghanistan 


sikretong dokumento ng militar ng US kaugnay ng digmang agresyon 


[rems kamakailan ng website na Wikileaks ang mahigit 90,000 


ng koalisyong NATO sa Afghanistan. Binansagang “Afghan War Diary”, 
nakasaad sa naturang mga dokumento ang pagkatalo ng imperyalismong 
US at ang kriminal na pananagutan nito at mga kaalyado nito laban sa 
mamamayan ng Afghanistan mula 2004 hanggang 2010. 


Sa halos araw-araw na pagsa- 
salarawan ng di makatarungang 
digma, isiniwalat sa mga dokumen- 
to ang pagpatay sa daan-daang si- 
bilyang Afghan sa mga insidenteng 
itinago sa midya at publiko, ang 
pagdami ng myembro at pagtindi 
ng mga atake ng Taliban at ang 
pagdududa ng US sa mismong mga 
kaalyado nito. 

Ang Wikileaks ay isang website 
na pinatatakbo ng mga aktibistang 
nagtataguyod ng bahagian ng im- 
pormasyon at nagsasapubliko ng 
mga lihim na dokumentong nagde- 
detalye ng mga krimen at masasa- 
mang gawain ng mga gubyerno at 
mga pribadong korporasyon. Sa tu- 
long ng tatlong malalaking dyaryo, 
sininsin ng Wikileaks ang mga da- 
tos na nakalap nito at inilathala 
ang impormasyong nakuha mula ri- 
to. Nagsama-sama ang The Guard- 
ian ng United Kingdom, The New 
York Times ng US at Der Spiegel ng 
Germany para sa dambuhalang 
proyektong ito. 

Kabilang sa mga natuklasan ng 
Wikileaks at inilathala sa tat- 
long pahayagan ang sumusu- 
nod: 

1) Mahigit 4,000 sibilyan 
na ang napatay sa pananala- 
kay ng mga pwersa sa ilalim 
ng koalisyon ng NATO, sa pa- 
ngunguna ng US. Mayroong di 
bababa sa 144 na magkakahiwa- 
lay na insidente ang itinago sa 
publiko o di kaya'y pinagtakpan 

sa pamamagitan ng mga kasinu- 
ngalingan. Isang halimbawa ang 
pambobomba ng mga pwersa ng US 
sa isang komunidad sa Azizabad, 
Herat sa hilaga-kanlurang Afgha- 
nistan noong 2008. Target daw ng 
mga pwersang NATO ang isang lider 
ng Taliban. Ayon sa upisyal na re- 
port, 30 mga rebelde ang napatay 
sa isang sagupaan. Ang totoo, 
umabot sa 90 sibilyan ang napatay. 
Animnapu rito ay mga bata at 15 
ay kababaihan. Binabayaran na la- 
mang ng NATO ang mga pamilya ng 
mga sibilyang napapaslang, kada- 
lasan ng mga produktong pagkain 
tulad ng mga delata at tsokolate o 
perang nagkakahalaga ng hang- 
gang $1,500 bawat bangkay. 

2) Ang pag-iral ng “Task Force 
373” sa loob ng Special Forces na 
pinamumunuan ng US na ang ta- 


nging layunin ay tugisin at patayin 
ang mga pinaghihinalaan nilang li- 
der ng Taliban nang walang paglili- 
tis. Binansagang “black unit,” bi- 
nubuo ang espesyal na yunit na ito 
pangunahin ng mga sundalo ng US. 
Nasa listahan nito ang 2,000 pi- 
naghihinalaang lider ng Taliban at 
al Qaeda. Sa napakaraming nabun- 
yag na insidente, basta-bastang 
sumasalakay at pumapatay ang 
mga pwersa nito kahit walang kasi- 
guruhan ang kanilang target. Isang 
halimbawa nito ang pang-aatake 
ng mga myembro ng TF373 sa Ja- 
jalabad sa silangang Afghanistan 
noong Hunyo 2007. Nagkataong 
may nag-ilaw sa mga nakakubling 
sundalo at dahil dito'y basta-basta 
silang nagpaputok. Nagtawag pa 
ng helicopter gunship ang yunit ng 
TF373 para bombahin ang buong 
erya. Nang mag-umaga, napag-ala- 
man nilang mga lokal na pulis ang 
kanilang nakasagupa. Pitong pulis 
ang napatay at apat ang nasuga- 
tan. 

3) Ang kakayahan ng Taliban 
na pabagsakin ang mga helikopter 
gamit ang shoulder-launched sur- 
face-to-air missiles. Paulit-ulit na 
itinanggi ng mga pwersa ng NATO 
ang kakayahang ito at madalas na 
kamali ng piloto o pagpalya ng ka- 
nilang kagamitan ang mga nababa- 
litaang pagbagsak ng kanilang mga 
helikopter at iba pang sasakyang 
panghimpapawid. 

4) Ang papadalas na 


Yy a <~ paggamit ng mga drones 


para tugisin at patayin ang 
mga tinarget nilang myembro 
ng Taliban. Pinalilipad at pina- 
aatake ang mga drones na ito 
mula sa control room ng US 
sa isang base sa Nevada. 
5) Ang pag-armas, 
pagsasanay at pagpondo ng 
ahensyang paniktik ng Pakistan sa 

mga pwersa ng Taliban mula pa 
noong 2004. Paulit-ulit na ina- 
akusahan sa mga ulat-paniktik 
ng militar ng US ang Inter-Ser- 
vice Intelligence (ISI) ng Pakis- 
tan ng pakikiapid sa kaaway, ba- 
gay na mariing itinatanggi ng 
mga heneral na nagpapatakbo 
nito. 

Ayon sa tagapagtatag ng Wi- 
kileaks na si Julian Assange, ma- 
rami pa silang hawak na doku- 
mentong katulad ng “Afghan War 
Diary” at handa silang isapubliko 
ang lahat ng mga ito. 

Bago ang war diary, inilabas 
ng Wikileaks ang isang bidyo na 
kuha mula sa isang helikopter na 
Apache noong Abril. Sa bidyo na 
ito, nakikita na basta-bastang 
pinapuputukan ng mga sundalo 
ng US na nasa helikopter ang 
isang grupo ng mga sibilyan, ka- 
bilang ang isang mamamahayag 
ng Reuters at kanyang drayber, 
na naglalakad sa lansangan ng 
Baghdad noong 2007. 

Tuwang-tuwa ring nagkakan- 
tyawan ang mga sundalo at pinu- 
puri ang kanilang mga sarili ha- 
bang pinapuputukan ang isang 
van na sumaklolo sa isa sa mga 
sugatan. Ilang segundo lamang 
matapos nila paulanan ng bala 
ang van ay naging malinaw na 
may dalawang batang nakasakay 
sa harapan. Labindalawang si- 
bilyan ang namatay sa insiden- 
teng ito. Nasugatan ang dala- 
wang bata sa van. 

Nakamumuhi ang kawalang 
respeto ng mga mananakop sa 
buhay ng ordinaryong mamama- 
yang Afghan at Iraqi at ang la- 
wak at tindi ng kanilang mga kri- 
men laban sa sangkatauhan. Ina- 
asahan ng Wikileaks na magiging 
bahagi ng paglaban ng mamama- 
yan sa di makatarungang digma 
sa Afghanistan at Iraq ang mga 
isinapublikong dokumento. ABI 

Disempleyo sa US, pinagtatakpan 


PATULOY ang paglala ng problema ng disempleyo sa US. Mula nang mag- 
karoon ng resesyon sa US noong pagtatapos ng 2007, lumobo nang ma- 
higit siyam na milyon ang bilang ng mga walang trabaho rito at sa ka- 
salukuyan ay 15 milyon na ang walang empleyo kung ang upisyal na es- 
tadistika pa lamang ang pag-uusapan. 


Mistulang naibsan ang kawalan 
ng trabaho nang mag-empleyo ng 
635,000 tagapagsensus ang gu- 
byernong US noong Abril hanggang 
Mayo. Subalit pansamantalang em- 
pleyo lamang ito, at nadagdagan 
pa ng 125,000 ang nawalan ng tra- 
baho nitong Hunyo. 

Ayon sa upisyal na estadistika 
sa paggawa sa US, di pa rin gaa- 
nong nalalayo sa 10% ng pwersa sa 
paggawa ang walang empleyo. Pe- 
ro bumaba umano nang bahagya 
ang tantos ng kawalan ng trabaho 
sa 9.5% nitong Hunyo kung iha- 
hambing sa 9.7% noong Mayo; 
9.9% noong Abril; at 9.7% mula 
Enero hanggang Marso. Ang huling 
panahong umabot sa mga 10% ang 
upisyal na tantos ng disempleyo sa 
US ay noong 1982-83. 


Bangladesh, niyanig 


NIYANIG ang Bangladesh ng serye 
ng mga kilos-protesta ng mga ka- 
bataan-estudyante simula Hulyo 
26. Nagsimula ang pag-aaklas nang 
humiling ang mag-aaral ng Physi- 
otherapy sa Dhaka, kabiserang syu- 
dad ng bansa, na itayo na ang 
pampublikong kolehiyo para sa ka- 
nila. Sinabayan ito ng mga estud- 
yante ng Chittagong University 
(CU) laban sa pagtaas ng matriku- 
la. Pinangunahan ng Bangladesh 
Students Union (CUCSU) ang mga 
estudyante sa pag-walk out sa ka- 
nilang mga silid-aralan. Sumunod 
din sa pagprotesta ang mga estud- 
yante ng mga pribadong paaralan 
sa kabisera ng bansa. 

Sinalakay ng mga pulis ang CU 


Ang ganitong pagbaba ng tan- 
tos ng disempleyo ay salamin hin- 
di ng pagdami ng may hanapbuhay 
kundi ng pagbawas sa bilang ng 
pwersa ng paggawa. Ginagawa ito 
sa pamamagitan ng manipulasyon 
sa estadistika. Tinanggal sa bilang 
ng pwersa sa paggawa ang mga tu- 
migil na sa paghahanap ng trabaho 
sa loob ng isang buwan (3.8 mil- 
yon.) Nakabilang naman sa mga 
may trabaho ang mga panakanaka 
o bahagyang panahon lamang 
nakapagtatrabaho dahil walang 
makitang sapat na trabaho (8.63 
milyon.) Kung isasama sila sa 15 
milyong upisyal na bilang ng 
walang trabaho, aabot sa mahigit 
27 milyon o 17% ng pwersa ng 
paggawa sa US ang wala o walang 
sapat na hanapbuhay. 


ng mga kilos-protesta 


noong Agosto 2 habang nagsasaga- 
wa ng mga pagkilos ang mga es- 
tudyante. Nilusob ng mga tropa ng 
gubyerno ang kampus pati ang mga 
dormitoryo gamit ang tirgas, rub- 
ber bullets at batuta. Inaresto ang 
may 500 aktibista habang 250 na- 
man ang nasaktan. Umabot sa 90 
estudyante ang ginamot sa malapit 
na ospital bunga ng marahas na 
pagbuwag sa mga barikada ng mga 
estudyante. 

Sa pinakahuling ulat, sinampa- 
han ng kaso ang mga lider-estud- 
yante at ipinasara ang kampus ng 
CU hanggang Setyembre 16. 

Ang Bangladesh ay isang bansa 
sa South Asia na hinahangganan 
ng India. 


ANG BAYAN Agosto 7, 2010 


Kasunduan ng Hacienda Luisita Inc. 
at mga magbubukid, huwad 


ISANG rali ang inilunsad sa Mendiola nitong Agosto 6 para batikusin ang 
huwad na kasunduan sa pagitan ng mga manggagawang bukid at ma- 
neydsment ng Hacienda Luisita Incorporated (HLI). Kaugnay nito, sinu- 
nog ng mga nagpoprotesta ang kunwa'y “certificate of incorporation” ng 


HLI para ipakita ang kanilang pagtutol. 


Ayon kay Rep. Rafael Mariano 
ng partidong Anakpawis at pangu- 
lo ng Kilusang Magbubukid ng Pili- 
pinas, ang sinasabing kasunduan 
ay mapanlinlang, hindi makataru- 
ngan at imoral. Layon ng kasundu- 
ang iyon na pagkaitan ang mga be- 
nepisyaryo ng repormang agraryo 
ng karapatang magmay-ari ng lupa- 
in ng mga Cojuangco-Aquino, ani- 
ya. 

Pinakana ang gayong "kasun- 
duan" para pangunahan ang nala- 
lapit na pagdinig ng Korte Supre- 
ma sa Agosto 8 sa petisyon ng HLI 
laban sa desisyon ng Department 
of Agrarian Reform na dapat ipa- 
mahagi na sa mga magsasaka ng 
asyenda ang lahat ng natitirang 
4,951 ektaryang lupaing agrikultu- 


ral ng HLI. 
Ang hungkag na kasunduan ay 
pakana at pinangasiwaan mismo ni 
Fernando Cojuangco, ang chief ope- 
rating officer ng HLI, Central 
Azucarera de Tarlac, at ng. punong 
korporasyon ng mga Cojuangco- 
Aquino, ang Jose Cojuangco 8 
Sons. Siya ang pina- 
kapanganay na pin- 
san ni Pres. Benig- 
no C. Aquino at Pu 
namumuno ngayon 
sa buong angkang 
Cojuangco-Aquino. 
Matigas ang tin- ! 
dig niya na 
hindi kailan- 
man ipa- in 
mamahagi 


Hi 


Protesta ng mga empleyado sa PAL, sinuportahan 


SINUPORTAHAN ng Kilusang Mayo Uno (KMU) at Anakpawis ang laban ng 
mga manggagawa ng Philippine Airlines (PAL) para sa kanilang kagali- 


ngan at mga karapatan. 

Nagpiket ang KMU, kasama ang 
kasapi ng Philippine Airlines Em- 
ployees Union (PALEA) at unyon 
ng mga ground employees na Laban 
ng Bagong PALEA sa harap ng upi- 
sina ng Allied Bank sa Makati City 
noong Agosto 5. Ang Allied Bank 
ay isang kumpanyang pagmamay- 
ari ni Lucio Tan, kasalukuyang may- 
ari ng PAL. Kinundena nila ang di 
patas na pagtrato ng pamunuan ng 
PAL sa mga empleyado nito. Nana- 
wagan din sila na itigil na ang kon- 
traktwalisasyon sa mga empleyado 

at ipatupad ang kanilang kasigu- 
ruhan sa trabaho. 

Ang sigalot sa PAL ay nagsimu- 
la nang sabay-sabay na magbitiw 
ang 26 na piloto dahil sa pagpapa- 
lipat ng maneydsment sa kanila sa 
Air Philippines, kapatid na kum- 
panya ng PAL, kung saan mas ma- 
baba ang sahod at kulang ang mga 
benepisyo. Napipinto naman ang 
tigil-ttrabaho ng mahigit 1,000 
flight attendant upang iprotesta 
naman ang sapilitang pagpapareti- 
ro sa kanila pagsapit ng edad na 


WAIN 


N BALITA | 


sa mga magsasaka ang lupain ng 
asyenda. 

Ayon kay Lito Bais, pangulo ng 
United Luisita Workers Union (UL- 
WU), ang pangunahing unyon ng 
mga manggagawa sa Hacienda Lui- 
sita, iginigiit ng mga magsasaka at 
manggagawang bukid sa asyenda 
na mapasakanila ang buong natiti- 
rang 4,915 ektaryang taniman sa 
asyenda. Bukod dito, dapat mapun- 
ta rin sa mga magsasaka ang ka- 
rampatang bahagi ng pag-aari at 
po kita sa mga em- 
1h presang itinayo 
“4 sa mahigit 1,500 
pang ektaryang 

lupain ng as- 
yenda na gina- 


triyal at komer- 
syal. 

Kasama ng 
ULWU sa pag- 
' kundena ng natu- 
rang kasunduan ang 
Alyansa ng Mangga- 
gawang Bukid sa 
Hacienda Luisita. 


40-45 at diskriminasyon sa mga 
babaeng flight attendant. Umaabot 
naman sa 2,700 ang magiging kon- 
traktwal dahil magsasara ang tat- 
long departamento at kukuha ng 
tauhan sa labas ng kumpanya. 

Hinamon naman ng KMU si Be- 
nigno Aquino III na pumanig sa 
mga piloto at empleyado at hindi 
kay Lucio Tan. Matatandaang pina- 
galitan ni Aquino ang mga nagbi- 
tiw at nagpahiwatig na kakasuhan 
sila tulad ng plano ng ma- 
neydsment. Nanawagan din ang 
KMU na imbestigahan si Tan sa is- 
kema niyang pagpapalaki ng tubo 
at panggigipit sa mga manggagawa 
ng PAL at iba pang kumpanyang 
pag-aari niya. 

Ilantad ang mga pambulag na gimik 
at buladas ni Aquino 


Pina buat mga buladas sa salita, mga git na napakalalaking kaso ng korapsyon at pagnana- 


lumang bulok na patakaran sa gawa: Ito ang na- kaw ng mga pinunong mandarambong nitong 

bubuong kombinasyon sa pamamalakad ng 
kaluluklok na bagong papet na reaksyunaryong 
pangulong Benigno Aquino III. í 

Sa pananalumpati niya sa bayan, ginaga- 
mit na istilo ng bagong luklok na presidente 
ang pagpapagwapo at paghahabol sa popu- 
laridad. Iniisip niya na sa gayong paraan ay 
magagawang katanggap-tanggap sa mama- 
mayan ang ipatutupad ng kanyang rehimen 
na mga patakaran, na sa kaibuturan ay walang 
pinagkaiba sa bulok, antinasyunal, kontra-ma- 
mamayan at malupit na mga patakaran ng rehi- 
meng Arroyo. 

Ito ang tumampok sa kauna-unahang talumpa- 
ti ni Aquino sa harap ng Kongreso. Pam- 
bobolang hungkag. Retorikang huwad. 

Sinentruhan sa SONA ni Aquino ang tema 
ng korapsyon. Subalit sa pagkakataong ito, 
pinuntirya lamang niya ang nakababa- 
bang mga burukrata at kinaligtaan ang pi- 
nakamalalaking mandarambong. Upang 
makuha ang palakpak ng ma- 
mamayang noo'y nagdurusa sa 
napakahahabang pila-balde, 
isiniwalat niya ang pagpapakasasa 
ng mga upisyal ng MWSS sa mga 
pribilehiyong kaakibat ng kanilang pwes- 
to. 

Wala sa kanyang paghahanay ang hi- 


huling halos isang dekada, sa pangunguna 
ni Gloria Arroyo. 

Ang pagbatikos sa korapsyon ng 
rehimeng Arroyo ang isa sa tinindigan 
ni Aquino noong eleksyon. Subalit 
inabot siya ng mahigit isang buwan 
bago pirmahan ang executive order 
para buuin ang tinagurian ni- 
yang Truth Commission. 
Ngayon pa lamang ay ma- 
rami nang kwestyon sa ka- 
hihinatnan nito lalo't ma- 
rami itong butas para maka- 
lusot at makapagmaniobra ang 
mga Arroyo at alipures nila. 

Hindi ito binigyan ni Aquino 
ng kapangyarihang mang-usig, bagay 
na ipinaubaya pa rin sa Office of the Om- 
budsman, na hahawakan pa rin ng 
kilalang loyalista ng mga Arroyo 
hanggang katapusan ng 2012. 
Itinaon doon ang itinakdang 
pagtatapos ng mga imbestiga- 
syon nito, kaya mahigit dala- 
wang taon din ang panahon ni 
Arroyo na gumawa ng lahat 
ng kailangang maniobrang 
ligal at pulitikal upang ma- 
kawala sa posibleng krimi- 

